text: Gårdbrand syd for Kolding
  22 september 2010 kl. 10.21
  Netop nu er der brand i en gård lige ud til motorvejen ved Hoppeshuse - slukningskøretøjer er på stedet.
  Bilister på motorvejen syd for Kolding vil netop nu næsten ikke kunne undgå at bemærke en kraftig gårdbrand i Hoppeshuse. Gården brænder voldsomt netop nu, og vagtchefen ved Sydøstjyllands Politi oplyser, at der er kraftig røgudvikling på stedet, men at adskillige slukningskøretøjer forsøger at begrænse skaderne så vidt muligt.
  Efter politiets oplysninger er der flere mindre husdyr på gården som kaniner, hunde og ponyer - det er endnu uvidst om nogle kaniner kan være brændt inde.
  